வான் ஊர்தியில் அல்லது கப்பலில் பயணிக்கும் பொழுது குழந்தை பிறந்தால் அல்லது ஒருவர் இறந்துவிட்டால், அந்தப் பயணம் அதிகாரப்பூர்வமாக எங்கு முடிகிறதோ அங்குதான் அந்தப் பிறப்பு அல்லது இறப்புப் பதிவு செய்யப்படவேண்டும். எரிபொருள் நிரப்ப அல்லது அச்சுறுத்தல் காரணமாக அந்த வான் ஊர்தி அல்லது கப்பல் ஏதாவது ஒரு நிலையில் நிறுத்தப்பட்டால் அதைப் பற்றி எந்தக் கவலையும் இல்லை. உண்மையில் பயணியை அதிகாரப்பூர்வமாக எங்கு இறக்கிவிடுகிறார்களோ அங்கு தான் பதிவு செய்யவேண்டும்..வட்டாட்சியர், பொது மக்கள் அளிக்கும் மனுக்களின் மேல் முடிவெடுக்கும் முறை.பொதுமக்கள்,  தங்களுக்குத் தேவைப்படும் பெரும்பாலான சான்றிதழ்களுக்கு வட்டாட்சியரையே சார்ந்திருப்பதால் வட்டாட்சியர்களின் சான்று வழங்கும் செயல்முறைகளைப் பற்றி ஓரளவு தெரிந்துவைத்திருத்தல் ஒரு பொதுத் தேவையாகும். எனவே அதைப்பற்றிச் சிறிது பார்ப்போம்..மனுதாரர்கள் கிராமங்களில் நிகழும் பிறப்பு ,  இறப்புகளை முப்பது நாட்களுக்குள்  பதிவு செய்து கிராம நிர்வாக அலுவலரிடம் சான்றிதழ் பெற வேண்டும் . . பிறப்பு, இறப்புகளை முப்பது நாட்களுக்கு மேல் இரண்டு ஆண்டுகளுக்குள் பதிவு செய்யாமல்  விட்டதின் பேரிலும் , இரண்டு ஆண்டுகளுக்கு மேல் என்றால் நீதிமன்ற ஆணையின் பேரிலும் பிறப்பு, இறப்புகளை பதிவு செய்து சான்றிதழ் வழங்குமாறு வட்டாச்சியர் கிராம நிர்வாக அலுவலருக்கு ஆணை பிறப்பிக்கலாம் . இதற்கும் கிராம நிர்வாக அலுவலரின் பரிந்துரை மிகவும் அவசியமாகிறது. வருவாய்த் துறையில்  பிறப்பு , இறப்பை பதிவு செய்யும் அதிகாரம் கிராம நிர்வாக அலுவலர்களுக்கே வழங்கப்பட்டுள்ளது .  மனுதாரர் பிறப்பு , இறப்புகளை பிறந்த அல்லது இறந்த  முப்பது நாட்களுக்குள் பதிவு செய்திருந்து ,  'அந்த பதிவேடுகள்'  கிராம நிர்வாக  அலுவலரிடம் இருக்கும்  ஓராண்டு காலத்திற்குள்  சான்றிதழ் பெறவில்லையென்றால் மட்டுமே மனுதாரர் வட்டாச்சியருக்கு விண்ணப்பம் செய்து  நேரடியாக சான்றிதழ்கள் பெற முடியம் . பிறப்புச் சான்றிதழ் அல்லது இறப்புச் சான்றிதழ் , அடங்கல் சான்று , அடையாளச் சான்று ,அனுபோகச் சான்று , நில உரிமைச் சான்று , ஜாமீனுக்கு வழங்கப்படும் சான்று ,வீடு, கிணறு , ஆழ்துளை கிணறு  இவைகளுக்கு மின் இணைப்பு பெற வழங்கப்படும் சான்று , இவைகளைத் தவிர வேறு எந்த சான்றுகளையும் கிராம நிர்வாக அலுவலரால் நேரடியாக வழங்க இயலாது . வருவாய் ஆய்வாளருக்கு சான்றுகள் வழங்கும் அதிகாரம் வழங்கப்படவில்லை . வருமானச் சான்று ,சாதிச்சான்று , இருப்பிடச் சான்று ,வாரிசுச் சான்று ,போன்ற பல்வேறு சான்றுகளின் பேரில் கிராம நிர்வாக அலுவலரின் பரிந்துரை அறிக்கையை தொடர்ந்து வட்டாச்சியர் சார்பாக  விசாரணை மேற்கொண்டு தனது அறிக்கையை வட்டாச்சியரிடம் சமர்பிப்பது , வட்டாச்சியர் அலுவலகத்  தகவல்களை கிராம நிர்வாக அலுவலர்களுக்கு தெரிவிப்பது . இதுவே வருவாய் ஆய்வாளரின் முக்கிய பணியாகும் .பட்டா மாறுதல் தொடர்பான விண்ணப்பங்களின் பேரில்  கிராம நிர்வாக அலுவலர் தனது பரிந்துரையை நேரடியாக வட்டாச்சியருக்கு வழங்குவார் . இதற்கு வருவாய் ஆய்வாளரின் பரிந்துரை தேவையில்லை . .பல்வேறு சான்றுகளை  வட்டாட்சியர் அல்லது துணை வட்டாட்சியர் தான் வழங்குவர். இருப்பினும் விண்ணப்பம் வட்டாட்சியருக்குத் தான் அளிக்கப்படவேண்டும். வட்டாட்சியர் தான் வழங்கவேண்டிய சான்றிதழ்களை மட்டும் தானே வழங்குவார் (உம்.:ரூபாய் இரண்டு இலட்சத்திற்கும் மேலே இருப்பவர்களுக்கான வருமானச் சான்று). இல்லையென்றால், துணை   வட்டாட்சியர்கள், வட்டாட்சியர் இடத்திலிருந்து சான்று வழங்குவார்கள். எனினும் வழங்கப்படும் அனைத்துச் சான்றிதழ்களுக்கும் வட்டாட்சியரே  பொறுப்பு ஆவார். .இப்படி வட்டாட்சியர் சான்று வழங்குவதற்குத் தேவையான விசாரணையை நடத்தவேண்டியிருக்கிறது. ஆனால், வட்டாட்சியரே முன் நின்று அனைத்து விசாரணைகளையும் நடத்துவதென்பது நடைமுறையில் வாய்ப்பற்ற ஒன்று. எனவே, அவர் தன்னிடம் அளிக்கப்படும் மனுக்களை உரிய உத்தரவுடன்- அதாவது அம்மனு மீது உரிய விசாரணை நடத்தி அறிக்கை தாக்கல் செய்யுமாறு உத்தரவிட்டு நில வருவாய் அலுவலருக்கு அனுப்புவார். நில வருவாய் அலுவலர், அவற்றை ஊர் வாரியாகப் பிரித்து சம்பந்தப்பட்ட சிற்றூர்(கிராம) நிருவாக அலுவலருக்கு அனுப்புவார். அவர் அம்மனு மீது அனைத்து விதங்களிலும் விசாரணை செய்து அந்த அறிக்கையை மீண்டும் நில வருவாய் அலுவலருக்கு அனுப்புவார். இங்கே, சிற்றூர்(கிராம) நிருவாக அலுவலர் சம்பந்தப்பட்ட மனுதாரரை நேரில் அழைத்து விசாரிக்கலாம், அதனுடன் அவருடைய உதவியாளர்களிடம் விசாரிக்கலாம், அல்லது தான் ஒரு வகையில் விசாரித்துக் கண்டு பிடித்த உண்மைகளை மேலும் உறுதிப்படுத்த சம்பந்தப்பட்டவர் குடியிருக்கும் தெருவைச் சேர்ந்த அல்லது பகுதியைச் சேர்ந்த பொது மக்களிடம் விசாரணை நடத்தலாம். அப்படி நடத்திய விசாரணையில் கண்டுபிடித்த உண்மைகளை நில வருவாய் அலுவலரின் மூலம் வட்டாச்சியருக்கு அறிக்கையாக அளிப்பார். அதன் பின்பு நில வருவாய் அலுவலர் மேலும் மனுதாரரிடம் அல்லது வேறுவகையில் சிற்றூர் நிருவாக அலுவலர் அளித்த அறிக்கையில் உள்ள தகவல்கள் உண்மையா என்பதைக் கண்டறிய விசாரணை நடத்துவார். தேவைப்பட்டால், சிற்றூர் நிருவாக அலுவலர் செய்த அனைத்து வேலைகளையும் நில வருவாய் அலுவலரும் செய்து உண்மைகளைக் கண்டறிந்து அவற்றைத் தனியாக ஒரு அறிக்கையாகத் தயாரித்து, சிற்றூர் நிருவாக அலுவலரின் அறிக்கையுடன் சேர்த்து வட்டாட்சியருக்கு அனுப்புவார். இந்த இரண்டு அறிக்கைகளையும் சான்றாக வைத்துக் கொண்டு துணை வட்டாட்சியர்கள் அல்லது வட்டாட்சியர் சான்றிதழை வழங்குவர். இதில் சிற்றூர் நிருவாக அலுவலரும், நில வருவாய் அலுவலரும் அளிக்கும் அறிக்கைகளில் முரண்பட்ட கருத்துக்கள் இருந்தால், வட்டாட்சியர் தனிப்பட்டு இருவரையும் அழைத்து விசாரிப்பார். அதில் மன நிறைவு ஏற்படா விட்டால், அவரும் அனைத்து விசாரணைகளையும் முதலில் இருந்து தொடங்கி மீண்டும் செய்வார். . ரூபாய் இரண்டு இலட்சத்திற்கு மேலே ஆண்டு வருமானம் கொண்டவர்களுக்கு வருமானச் சான்று வழங்குகையில் சிற்றூர் நிருவாக அலுவலர் மற்றும் நில வருவாய் அலுவலர் ஆகியோர் அளிக்கும் அறிக்கைகளையும் தாண்டி, வட்டாட்சியரும் தனிப்பட்டு விசாரணை நடத்துவார்.ஆனால் கிராம நிர்வாக அலுவலர் மற்றும் வருவாய் ஆய்வாளரின் பரிந்துரை இல்லாமல் மேற்கண்ட சான்றுகளை வட்டாச்சியரால் வழங்க இயலாது . மனுதாரர்கள்  ஒவ்வொரு  சான்றுகளுக்காகவும் கிராம நிர்வாக அலுவலர் அலுவலகம் ,வருவாய் ஆய்வாளர் அலுவலகம் ,வட்டாச்சியர் அலுவலகம் , என அலைவதை தவிர்க்கும் பொருட்டு தற்போது தமிழகத்தில் உள்ள அனைத்து மாவட்டங்களிலும் அனைத்து சான்றிதழ்களும்   இணைய வழியாக வழங்கும் பணி மேற்கொள்ளப்பட்டு வருகிறது . அதன்படி தற்போது ஒரு சில மாவட்டங்களில் இந்த சேவை வழங்கப்பட்டு வருகிறது .இதற்காக ஒவ்வொரு கிராமத்திலும் மக்கள் கணிணி மையம் என்ற தனியார் அமைப்பிற்கு உரிமை வழங்கப்பட்டுள்ளது .பொதுமக்கள் இந்த மக்கள் கணிணி மையத்திற்கு சென்று பல்வேறு சான்றுகள் வேண்டி இணைய வழியாக விண்ணப்பம் செய்து குறிப்பிட்ட நாளுக்கு பிறகு சான்றிதழ்களை மக்கள் கணிணி மையம் வழியாகவே பெற்றுக்கொள்ள முடியும் . ஆனால் இந்த சேவையில் ஒரு சில குறைபாடுகளையும் காண முடிகிறது .பொதுமக்கள் மக்கள் கணிணி மையம் வழியாக  பல்வேறு சான்றுகள்  வேண்டி விண்ணப்பம் செய்து  கிராம நிர்வாக அலுவலர் ,வருவாய் ஆய்வாளர் ,வட்டாச்சியர் என யாரையும் சந்திக்காமலே சான்றிதழ் பெறும் சூழல் உருவாகியிருக்கிறது .பொதுமக்கள் விண்ணப்பம் செய்வதோடு தனது வேலை முடிந்தது.என்றென்னி கிராம நிர்வாக அலுவலரின் ,வருவாய் ஆய்வாளரின் ,வட்டாச்சியரின் விசாரணைக்கு ஒத்துழைக்காமல் தனது வேலையை பார்க்க சென்று விடுகின்றனர் .குறிப்பிட்ட காலத்திற்குள் சான்றிதழ் வழங்க வேண்டும் என்பதால்  விசாரணை மேற்கொள்ளாமல் சான்றிதழ் வழங்கும் சூலல் உருவாகியிருக்கிறது .மக்கள் கணிணி மையம் தனியார் அமைப்பாக இருப்பதாலும் , தகவல் தொழில் நுட்பங்கள் பெருகி  வருவதாலும், எந்த ஒரு தகவலையும் தவறாக காட்டும் வாய்ப்புகள் அதிகமாக உள்ளது . தவறு செய்தால் தண்டிக்கப்படுவோம் என்ற பயம் அவற்றிற்கு இல்லை . எனவே கிராம நிர்வாக அலுவலர் அலுவலகத்திற்கு இவ்வசதிகளை வழங்குவதே சரியானதாக இருக்க முடியும் .கிராம நிர்வாக அலுவலரைக் கூடச் சந்திக்காமல் சான்றிதழ் பெறுவது பல தவறுகளுக்கு  வழி வகுக்கும் என்பதையும் நாம் உணர வேண்டும் ..அடையாளச் சான்றிதழ் பெறுதல்